Z á p i s n i c a

**z vyhodnotenia ponúknutých cien záujemcov o nadobudnutie dočasne**

**prebytočného nehnuteľného majetku štátu v správe Regionálnej veterinárnej a potravinovej správy Trnava, Zavarská 11, 918 21 Trnava**

**uskutočnenom dňa 10.6.2022**

**Prítomní členovia komisie:** MVDr. Soňa Zatková - predseda komisie

Ing. Ivan Uváčik - člen komisie

## Mgr. Stanislava Janíková - člen komisie

**Program: Vyhodnotenie ponúknutej ceny navrhovanej záujemcami o nadobudnutie dočasne prebytočného nehnuteľného majetku štátu v správe RVPS Trnava**

Regionálna veterinárna a potravinová správa Trnava so sídlom v Trnave, Zavarská 11 zaradila rozhodnutím č. 1/2022 zo dňa 23.5.2022 riaditeľa MVDr. Igora Hlavenku medzi dočasne prebytočný nehnuteľný majetok štátu:

**nebytové priestory o podlahovej ploche 294,50 m2 - "Veterinárna maštaľ“, v objekte Regionálnej veterinárnej a potravinovej správy Trnava, Zavarská 11, Trnava, na parc. č. 5684, zapísané na LV č. 8021, katastrálne územie Trnava, okres Trnava, obec Trnava.**

Nebytový priestor sa nachádza na prízemí so samostatným vchodom a pozostáva z:

* Miestnosti (A) o výmere 117,50 m2
* Miestnosti (B) o výmere 177 m2

Ponuka dočasne prebytočného nehnuteľného majetku štátu v správe RVPS Trnava bola v rámci osobitného ponukového konania zverejnená v registri ponúkaného majetku štátu v sekcii nájom na stránke www.ropk.sk. Primeraná cena nájmu pre nebytové priestory bola stanovená vo výške 18 €/m2/rok (slovom osemnásť eur/m2/rok).

**V  stanovenej lehote bola predložená jedna obálka s ponukou.**

Dňa 10.6.2022 o 10,30 hodine boli v zasadačke RVPS Trnava na ul. Zavarská 11 v Trnave v rámci osobitného ponukového konania komisionálne vyhodnotené cenové ponuky uchádzačov o dočasne prebytočný nehnuteľný majetok štátu v správe RVPS Trnava za účasti členov menovanej komisie o prenájom dočasne prebytočného nehnuteľného majetku štátu v správe RVPS Trnava. Pri vyhodnotení cenových ponúk osobitného ponukového konania boli zistené nasledujúce skutočnosti:

O nebytové priestory o podlahovej ploche 294,5 m2  v objekte Regionálnej veterinárnej a potravinovej správy Trnava, Zavarská 11, Trnava zapísané na LV č. 8021 prejavil záujem:

|  |  |  |  |
| --- | --- | --- | --- |
| **záujemca** | | **Bydlisko/Sídlo** | **Ponúknutá cena** |
| 1. | REKOMPLETT s.r.o. | Zavarská 11, 917 01 Trnava | 18 €/m2/rok |

Vzhľadom na to, že k ponuke nebytových priestorov o podlahovej ploche 294,50 m2 - "Veterinárna maštaľ", v objekte Regionálnej veterinárnej a potravinovej správy Trnava, Zavarská 11, Trnava, na parc. č.5684 zapísané na LV č. 8021, katastrálne územie Trnava, okres Trnava, obec Trnava

REKOMPLETT s.r.o., Zavarská 11, Trnava, ako jediný záujemca v osobitnom ponukovom konaní predložil primeranú cenu, komisia odporúča štatutárnemu orgánu uzatvoriť s uvedeným záujemcom nájomnú zmluvu v súlade s § 13 ods. 1 zákona NR SR č. 278/1993 Z. z. o správe majetku štátu v znení jeho neskorších predpisov.

V Trnave, dňa 10.6.2022

Členovia komisie:

MVDr. Soňa Zatková – predseda komisie ............................................

Ing. Ivan Uváčik – člen komisie ............................................

Mgr. Stanislava Janíková– člen komisie ............................................

S odporúčaním komisie súhlasím - ~~nesúhlasím.~~

MVDr. Igor Hlavenka

riaditeľ